સરકારનું પૂરેપૂરું બેધ્યાનપણું : આ બધું સરકારની નજર બહાર હોય એવું થોડું છે ? પણ ખેતી અને ખેડૂતો પ્રત્યે પૂરેપૂરું દુર્લક્ષ એ જ એમનું કલ્ચર છે. આ દેશના ખેડૂતો બે પાંદડે થાય એમાં એમને જરીકેય રસ નથી. એમને તો માત્ર કૃષિઉત્સવો કરી સરકારની વાહવાહ કરવા સિવાય કશું કરવું નથી. ખેતીના કોઇપણ પાક લ્યો, લસણની વાવણી ટાણે મણના 3000 રૂ. ભાવ બોલાતા હોય, અને ખેડૂત પકાવીને વેચવા જાય ત્યાં 300 થઈ જાય ! અને બટેટાનું હબ કહેવાય એવા ડીસામાં બટેટાંને રોડ પર ઠાલવી દેવાનો વારો આવે ! ખેતી ઉત્પન્નનાં પોષણક્ષમ ભાવો આપવામાં ક્યાં ચૂંક આવે છે છે એ સમજાતું નથી.